— Transakcia typu 2 (priame dodanie prijímajúcej NCB bez dočasného uskladnenia): priame dodanie nových bankoviek z tlačiarne do prijímajúcej NCB, ktorá nie je aj zodpovednou NCB. Bankovky sa prijímajúcej NCB dodávajú priamo z tlačiarne, ktorej zodpovedná NCB zverila ich výrobu, a to bez dočasného uskladnenia v zodpovednej NCB. Pri spoločnej výrobe eurobankoviek (konzorcium) môže byť vedúci člen konzorcia vymenovaný za zodpovednú NCB pre celý objem výroby eurobankoviek.

Akýkoľvek rozdiel medzi celkovým počtom bankoviek vydaných NCB a uvedených do obehu subjektmi NHTO na jednej strane a celkovým počtom bankoviek vrátených do NCB a subjektom NHTO na strane druhej.

Bankovky prevedené z NCB do ktorejkoľvek inej NCB alebo interne z jej vlastných LS do ESS v držbe NCB alebo naopak.

Tieto údaje predstavujú zásoby nespracovaných bankoviek (údajová položka 2.6) z predchádzajúceho vykazovacieho obdobia + bankovky vrátené z obehu (údajová položka 3.4) + bankovky prevedené zo subjektov NHTO do NCB (údajová položka 3.5) + bankovky prevedené z bánk ECI do NCB (údajová položka 3.6) + nespracované bankovky prijaté od iných NCB (podpoložka údajovej položky 4.3) – nespracované bankovky prevedené do iných NCB (podpoložka údajovej položky 4.2) – zásoby nespracovaných bankoviek príslušného vykazovacieho obdobia (údajová položka 2.6).

Bankovky vrátené z obehu do NCB bez ohľadu na to, či boli pripísané v prospech účtu klienta. Táto údajová položka nezahŕňa bankovky prevedené do NCB subjektmi NHTO (údajová položka 3.5) alebo bankami ECI (údajová položka 3.6).

Nové a upotrebiteľné bankovky vybraté tretími osobami pri priečinkoch NCB bez ohľadu na to, či boli vybraté bankovky zaúčtované na ťarchu účtu klienta. Táto údajová položka nezahŕňa prevody do subjektov NHTO (údajová položka 3.2) a do bánk ECI (údajová položka 3.3).

Bankovky poskytnuté NCB banke ECI (alebo spoločnosti zabezpečujúcej prepravu hotovosti konajúcej v mene banky ECI), ktoré sú na konci vykazovacieho obdobia stále prepravované do priestorov banky ECI, a všetky bankovky, ktoré má NCB prijať od banky ECI (alebo od spoločnosti zabezpečujúcej prepravu hotovosti konajúcej v mene banky ECI), ktoré sú na konci vykazovacieho obdobia stále prepravované, t. j. ktoré opustili priestory banky ECI, ale ešte sa nedostali do NCB.

Bankovky, ktoré boli: i) vyrobené podľa osobitného právneho aktu o výrobe bankoviek; ii) dodané do logistických zásob (LS) alebo strategických zásob Eurosystému (ESS) národnej centrálnej banky a držané touto NCB a iii) registrované v systéme riadenia hotovosti NCB (9) . Bankovky prevedené do subjektov NHTO alebo bánk ECI alebo držané týmito bankami vrátane zničených bankoviek (údajové položky 1.2 a 1.3) zostávajú súčasťou bankoviek zhotovených NCB.

Súhrnnými údajmi sú údaje zhromaždené počas všetkých vykazovacích období do prvého dodania z tlačiarne vrátane dodaní, ktoré sa uskutočnia pred zavedením novej série, variantu alebo nominálnej hodnoty, až do skončenia príslušného vykazovacieho obdobia.

Obehové mince, ktoré sú v držbe NCB alebo v držbe subjektu z členského štátu vydávajúceho mince alebo v držbe tretích osôb v ich mene, a ktoré boli po vykonaní triedenia vyhlásené za neupotrebiteľné do obehu, bez ohľadu na to, či mince: i) nie sú ani zhotovené ani pripísané v prospech účtu zákonného(-ých) emitenta(-ov); ii) sú zhotovené, ale nie sú pripísané v prospech účtu zákonného(-ých) emitenta(-ov) alebo iii) sú zhotovené a pripísané v prospech účtu zákonného(-ých) emitenta(-ov).

Pri údajových položkách 1.3, 5.3 a 6.1 sa údaje vykazujú ako hodnoty a s dvoma desatinnými miestami bez ohľadu na to, či sú kladné alebo záporné. Pri ostatných údajových položkách sa údaje vykazujú ako počty kusov a ako celé čísla bez ohľadu na to, či kladné alebo záporné.

Mince dodané do (budúceho) zúčastneného členského štátu by sa mali rovnať minciam prijatým iným (budúcim) zúčastneným členským štátom.

Na účely tohto usmernenia sú všetky bankovky vrátené z obehu do bánk ECI zahrnuté až do ich spracovania v údajovej položke 2.14 (‚zásoby nespracovaných bankoviek v držbe bánk ECI‘).

Na účely tohto usmernenia sú všetky bankovky vrátené z obehu do subjektov NHTO zahrnuté až do ich spracovania v údajovej položke 2.10 (zásoby nespracovaných bankoviek v držbe subjektov NHTO).

Slovník pojmov

Tento slovník pojmov vymedzuje technické pojmy použité v prílohách k tomuto usmerneniu.

‚Bankovkami v obehu‘ sa rozumejú všetky eurobankovky vydané Eurosystémom a uvedené do obehu NCB v určitom časovom okamihu, čo na účely tohto usmernenia zahŕňa aj bankovky uvedené do obehu subjektmi NHTO a bankami ECI. To sa rovná súhrnnej vnútroštátnej čistej emisii eurobankoviek. Je potrebné uviesť, že termín ‚bankovky v obehu‘ sa na vnútroštátnej úrovni neuplatňuje, pretože nemožno určiť, či bankovky uvedené do obehu v jednom zúčastnenom členskom štáte, sú v obehu v tomto členskom štáte alebo či boli vrátené z obehu do iných NCB, subjektov NHTO alebo bánk ECI.

‚Centrom na spracovanie hotovosti‘ sa rozumie centralizované bezpečnostné zariadenie, kde sa spracovávajú eurobankovky a/alebo obehové euromince po prevode z rôznych miest.

‚Logistickými zásobami‘ sa rozumejú všetky zásoby nových a upotrebiteľných eurobankoviek, ktoré nie sú ESS a ktoré sú v držbe NCB a na účely tohto usmernenia v držbe subjektov NHTO a bánk ECI.

‚Mincami v obehu‘ sa rozumie súhrnná vnútroštátna čistá emisia obehových euromincí (údajová položka 1.1). Je potrebné uviesť, že termín ‚mince v obehu‘ sa na vnútroštátnej úrovni neuplatňuje, pretože nemožno určiť, či mince uvedené do obehu v zúčastnenom členskom štáte, sú v obehu v tomto členskom štáte a či boli vrátené z obehu do subjektov vydávajúcich mince v iných zúčastnených členských štátoch. Zberateľské euromince sa nezapočítavajú, keďže takéto mince sú zákonným platidlom iba vo vydávajúcom členskom štáte.

‚Nespracovanými bankovkami‘ sa rozumejú i) eurobankovky, ktoré boli vrátené do NCB, ale nebola overená ich pravosť a upotrebiteľnosť v súlade s osobitným právnym aktom ECB o spracovaní bankoviek národnými centrálnymi bankami, alebo ii) eurobankovky, ktoré boli vrátené do úverových inštitúcií vrátane subjektov NHTO a bánk ECI, ale nebola overená ich pravosť a upotrebiteľnosť v súlade s rozhodnutím ECB/2010/14.

‚Neupotrebiteľnými bankovkami‘ sa rozumejú i) eurobankovky, ktoré boli vrátené do národných centrálnych bánk, ale ktoré nie sú upotrebiteľné pre obeh v súlade s osobitným právnym aktom ECB o spracovaní bankoviek národnými centrálnymi bankami, alebo ii) eurobankovky, ktoré boli vrátené do úverových inštitúcií vrátane subjektov NHTO a bánk ECI, ale ktoré nie sú upotrebiteľné pre obeh v súlade s rozhodnutím ECB/2010/14.

‚Nominálnou hodnotou‘ sa rozumie nominálna hodnota eurobankovky alebo euromince, ako je ustanovená pre bankovky v rozhodnutí ECB/2013/10 alebo v neskoršom právnom akte ECB, a pre mince v nariadení (EÚ) č. 729/2014 alebo v neskoršom právnom akte Únie.

‚Novými bankovkami‘ sa rozumejú eurobankovky, ktoré ešte neboli uvedené do obehu NCB, subjektmi NHTO alebo bankami ECI, ani neboli predzásobené budúcimi NCB Eurosystému.

‚Obehové mince‘ majú rovnaký význam ako v článku 2 nariadenia Rady (EÚ) č. 729/2014 (19).

‚Rozšíreným programom inventarizácie uschovávanej hotovosti‘ (‚ECI programom‘) sa rozumie program, ktorý sa skladá zo zmluvných dojednaní medzi ECB, NCB a jednotlivými úverovými inštitúciami (ďalej len ‚banky ECI‘), pričom NCB: i) dodáva bankám ECI eurobankovky, ktoré majú v úschove mimo Európy s cieľom ich uvedenia do obehu, a ii) pripisuje v prospech bánk ECI eurobankovky, ktoré sú vložené ich klientmi, je overená ich pravosť a upotrebiteľnosť, sú v úschove a oznámené NCB. Bankovky v úschove bánk ECI vrátane tých, ktoré sa prepravujú medzi NCB a bankami ECI, sú plne zabezpečené, až kým nie sú uvedené do obehu bankami ECI, alebo kým nie sú vrátené do NCB. Bankovky prepravené z NCB do bánk ECI sú súčasťou zhotovených bankoviek NCB (údajová položka 1.1). Bankovky v úschove bánk ECI nie sú súčasťou vnútroštátnej čistej emisie bankoviek NCB.

‚Sériou bankoviek‘ sa rozumie určitý počet nominálnych hodnôt eurobankoviek vymedzený ako séria v rozhodnutí Európskej centrálnej banky ECB/2013/10 (20) alebo v neskoršom právnom akte ECB. Prvá séria eurobankoviek uvedená k 1. januáru 2002 sa skladá z nominálnych hodnôt 5 EUR, 10 EUR, 20 EUR, 50 EUR, 100 EUR, 200 EUR a 500 EUR. Eurobankovky, ktoré majú prepracované technické špecifikácie alebo prepracovaný dizajn (napr. rôzne podpisy rôznych prezidentov ECB) predstavujú novú sériu eurobankoviek, iba ak sa to uvádza v rozhodnutí ECB/2013/10 alebo v neskoršom právnom akte ECB.

‚Sériou mincí‘ sa rozumie určitý počet nominálnych hodnôt euromincí vymedzený ako séria v článku 1 nariadenia (EÚ) č. 729/2014 alebo v neskoršom právnom akte Únie. Prvá séria euromincí uvedená k 1. januáru 2002 pozostáva z nominálnych hodnôt 0,01 EUR, 0,02 EUR, 0,05 EUR, 0,10 EUR, 0,20 EUR, 0,50 EUR, 1 EUR a 2 EUR. Euromince, ktoré majú prepracované technické špecifikácie alebo prepracovaný dizajn (napr. zmeny a doplnenia európskej mapy na spoločnej strane) predstavujú novú sériu euromincí, iba ak sa to uvádza v zmene a doplnení nariadenia Rady (EÚ) č. 729/2014 alebo v neskoršom právnom akte Únie.

‚Schémou držby bankoviek na základe poverenia (‚notes-held-to-order scheme‘) alebo podobnou schémou‘ alebo ‚NHTO schémou‘ sa rozumie schéma, ktorá sa skladá z jednotlivých zmluvných dojednaní medzi NCB a jedným alebo viacerými subjektmi (ďalej len ‚subjekty NHTO‘) v zúčastnenom členskom štáte NCB, kde NCB: i) dodáva subjektom NHTO eurobankovky, ktoré majú tieto v úschove mimo priestorov NCB na účely ich uvedenia do obehu a ii) pripisuje priamo v prospech alebo na ťarchu účtu vedeného NCB pre subjekty NHTO alebo úverové inštitúcie, ktoré sú klientmi subjektov NHTO, eurobankovky, ktoré sú zložené v priestoroch na úschovu alebo vybraté z priestorov na úschovu subjektmi NHTO alebo ich klientmi a oznámené NCB. Bankovky prepravené z NCB do subjektov NHTO sú súčasťou zhotovených bankoviek NCB (údajová položka 1.1). Bankovky v úschove subjektov NHTO nie sú súčasťou vnútroštátnej čistej emisie bankoviek NCB.

‚Strategickými zásobami Eurosystému‘ (ESS) sa rozumejú zásoby nových a upotrebiteľných eurobankoviek uskladnených určitými NCB na vyrovnanie sa s dopytom po eurobankovkách, ktorý nemôže byť uspokojený z logistických zásob (21).

‚Štartovacím balíčkom‘ sa rozumie balíček, ktorý obsahuje určitý počet obehových mincí rôznych nominálnych hodnôt presne vymedzený príslušnými vnútroštátnymi orgánmi a ktorý slúži na účely druhotného predzásobenia širokej verejnosti obehovými euromincami v budúcom zúčastnenom členskom štáte.

‚Upotrebiteľnými bankovkami‘ sa rozumejú i) eurobankovky, ktoré boli vrátené do národných centrálnych bánk a ktoré sú upotrebiteľné pre obeh v súlade s osobitným právnym aktom ECB o spracovaní bankoviek národnými centrálnymi bankami, alebo ii) eurobankovky, ktoré boli vrátené do úverových inštitúcií vrátane subjektov NHTO a bánk ECI a ktoré sú upotrebiteľné pre obeh v súlade s rozhodnutím ECB/2010/14.

‚Variantom bankovky‘ v rámci série bankoviek sa rozumie podséria, ktorá sa skladá z jednej alebo viacerých nominálnych hodnôt bankoviek so zlepšenými bezpečnostnými prvkami a/alebo prepracovaným dizajnom.

‚Verejnosťou‘ sa v súvislosti s emisiou euromincí rozumejú všetky subjekty a členovia širokej verejnosti, ktorí nie sú subjektmi vydávajúcimi mince v (budúcich) zúčastnených členských štátoch.

‚Vnútroštátnou čistou emisiou bankoviek‘ sa rozumie množstvo vydaných eurobankoviek a uvedených do obehu jednou NCB v určitom čase (napr. koniec vykazovacieho obdobia) vrátane všetkých eurobankoviek uvedených do obehu všetkými národnými subjektmi NHTO a všetkými bankami ECI riadenými touto NCB. Prevody bankoviek do iných NCB alebo budúcich NCB Eurosystému sa nezapočítavajú. Vnútroštátna čistá emisia bankoviek sa vypočíta buď: i) metódou zásob, ktorá používa len údaje o zásobách vzťahujúce sa na určitý čas, alebo ii) metódou toku, ktorá zbiera údaje o tokoch od dátumu zavedenia bankoviek až do určitého času (t. j. koniec vykazovacieho obdobia).

‚Vnútroštátnou hrubou emisiou‘ sa v súvislosti s euromincami rozumejú obehové euromince alebo zberateľské euromince, ktoré boli vydané zákonným emitentom v zúčastnenom členskom štáte (t. j. mince, ktorých nominálna hodnota bola pripísaná v prospech účtu zákonného emitenta) bez ohľadu na to, či sú mince v držbe NCB, budúcej NCB Eurosystému, tretej osoby vydávajúcej mince alebo verejnosti.

Pri obehových minciach sa vnútroštátna hrubá emisia rovná vnútroštátnej čistej emisii obehových mincí (údajová položka 1.1) + zásoby obehových mincí v držbe subjektov vydávajúcich mince pripísané v prospech účtu (údajová položka 5.1) + prepravy obehových mincí od ich zavedenia (súhrnná údajová položka 4.1) – prijatie obehových mincí od ich zavedenia (súhrnná údajová položka 4.2). Pri zberateľských minciach sa vnútroštátna hrubá emisia rovná vnútroštátnej čistej emisii zberateľských mincí (hodnota) (údajová položka 1.3) + hodnota zberateľských mincí v držbe subjektov vydávajúcich mince (údajová položka 5.3).

‚Zberateľské mince‘ majú rovnaký význam ako v článku 1 nariadenia Európskeho parlamentu a Rady (EÚ) č. 651/2012 (22).

‚Zhotovenými mincami‘ sa rozumejú obehové euromince, ktoré boli: i) vyrobené mincovňami so špecifickou národnou stranou; ii) dodané subjektom vydávajúcim mince v zúčastnenom členskom štáte a iii) zaregistrované v systémoch riadenia hotovosti takýchto subjektov vydávajúcich mince. Platí to primerane na zberateľské euromince.